google/wiki40b huggingface dataset:
Tabula Traiana

Tabula Traiana (Trajantavlen) er en marmortavle montert inn i berget ved Jernporten, et fjellpass på grensen mellom Serbia og Romania som Donau renner gjennom. Tavlen er viet til keiser Trajan og finnes idag ved foten av Alscherfjellet i nærheten av det serbiske stedet Golo Brdo vest for Kladovo i nasjonalparken Đerdap.

Historie

Tabula Trajana ble laget i år 100 etter Kristus under den romerske keiseren Trajan, i forbindelse med fullføringen av veistrekningen mellom Golubac og Kladovo. 
Byggingen av kraftverket Đerdap førte til at stedet for den opprinnelige plasseringen av tavlen ble satt under vann. I 1972 ble tavlen derfor hevet til et høyere nivå. I dag kan den imidlertid bare ses fra elven og vannspeilet når nesten helt opp til marmorplaten. Den tidligere Trajanveien er i dag langt under vannoverflaten.
Trajanveien er den østlige forlengelsen av den romerske veistrekningen ”Donau sør“, bygget allerede i år 45 etter Kristus for militære formål. Veistrekningen ”Donau sør” gikk opprinnelig kun fra Hüfingen i nærheten av Donaus kilde Donaueschingen til Regensburg. Keiser Trajan forlenget veien i østlig retning etter at han hadde erobret Jernporten som forberedelse for de senere krigene mot dakerne.  Veien gikk til øst i Beograd hvor keiser Trajan bygget en havn og steinbro over Donau. Allerede før utbyggingen av kraftverket var slukten ved Jernporten så smal at det ikke var plass til vei mellom elven og fjellveggen. Trajans arkitekt Apollodor von Damaskus bygget derfor balkonger i fjellet. Fra den motsatte siden av elven så de romerske legionærene ut til å sveve over elven langs fjelsiden. Denne veibyggingen er gjenskapt på Trajansøylen i Roma.

Utførelse

Tabula Trajana er 3,2 meter lang og 1,8 meter høy. Innenfor en dobbelt ramme vises en svevende delfin. I det øvre del av bildet finnes et halvtak med rosettutsmykte skrin. Over dette vises en ørn med utslåtte vinger, til høyre og venstre finnes på hver side innhugget roser med seksdoble kronblader.

Teksten

Av den opprinnelige teksten er fire av til sammen seks linjer i behold. Teksten blir båret av to bevingete genier.
Inskripsjonen lyder slik:
IMP CAESAR DIVI NERVAE F

NERVA TRAIANVS AUG GERM
 
PONTIF MAXIMVS TRIB POT IIII
 
PATER PATRIAE COS III
 
MONTIBVS EXCISI. ANCO..BVS
 
SVBLATIS VIA. FECIT
 
Dette skal leses slik:
Imp(erator) Caesar divi Nervae f(ilius)
 
Nerva Traianus Aug(ustus) Germ(anicus)
 
pontif(ex) maximus trib(unicia) pot(estate) IIII
 
p(ater) p(atriae) co(n)s(ul) III
 
montibus excisi(s) anco(ni)bus
 
sublatis via(m) fecit
I tysk oversettelse lyder inskripsjonen slik:
Der Sohn des göttlichen Nerva und regierende Kaiser, Nerva Traianus Augustus Germanicus, Pontifex Maximus, zum vierten Male Inhaber der tribunizischen Gewalt, Vater des Vaterlandes und Konsul, hat Gebirge und Strom überwunden und diese Straße gebaut. 
I norsk oversettelse:
Sønn av den guddommelige Nerva og den regjerende keiseren, Nerva Traianus Augustus Germanicus, Pontifex Maximus, for fjerde gang innehaver av det tribunistiske herrevelde, overhode av fedrelandet og konsul, har overvunnet fjellet og elven og bygget denne veien.
Adelaide (opera)

Adelaide eller l'Adelaide er en opera av Antonio Sartorio med en italiensk libretto av Pietro Dolfin. Den hadde premiere i Venezia i Teatro San Salvatore i 1672. Den eksakte datoen er ikke kjent, selv om librettoen er dedisert 19. februar 1672. 
Operaen er i sjangeren dramma per musica. Librettoen følger de samme historiske hendelsene som Händels seinere verk Lotario.

Synopsis

Historien finner sted i 951 da Adelheid av Italia, etter dødsfallet til ektemannen Lothar II av Italia, blir tvunget til å gifte seg med  Adalbert av Italia av hans far, Berengar II av Italia.
Heinsberg

Heinsberg er en liten by i Nordrhein-Westfalen i Tyskland, like ved grensen til Nederland. Den ligger ved elven Wurm, ca. 20 km nordøst for Sittard og 30 km sørvest for Mönchengladbach.
Sildrebergmåler

Utseende

En middelsstor (vingespenn 26 – 31 mm), slank, grå måler. Begge kjønn har trådformede antenner. Arten er ganske variabel – nordiske eksemplarer har oftest lysgrå forvinger med 3-4 utydelige, hvite tverrbånd, britiske eksemplarer er ofte litt mørkere grå med fire markerte, brune tverrbånd. Bakvingen er silkeaktig skinnende hvit. Larven er rosaaktig brun, kroppen med kraftige, utstående børster (virker uvanlig hårete til målerlarve å være). På ryggen har den rosa, trekantede flekker som er kantet med mørkbrunt.

Levevis

Larven lever på sildre (Saxifraga spp.) og bergknapp (Sedum spp.), i Skandinavia særlig på gulsildre (Saxifraga aizoides). Disse plantene vokser helst på berg eller steinete og fuktige steder.

Utbredelse

Arten finnes over det meste av Europa, og også i Midtøsten. I Norge er den funnet fra Buskerud i sør til Finnmark i nord, mest i indre strøk.
Lucille (Kenny Rogers' sang)

«Lucille» er en amerikansk ballade, skrevet av Roger Bowling og Hal Bynum. Den ble innspilt av Kenny Rogers og utgitt 24. januar 1977 som den andre og siste singlen fra albumet Kenny Rogers. Produsent var Larry Butler.
Sangen handler om en mann i en bar som møter en kvinne som har forlatt sin ektemann.
Den ble Rogers' første større hit som soloartist etter at han forlot den suksessrike country/rock-gruppen The First Edition året før.
«Lucille», en internasjonal hit, nådde førsteplassen på Billboard Country Singles-listen, femteplassen på Billboard Hot 100-listen samt førsteplassen på den britiske singlelisten i juni 1977. Den var Roger's andre single som toppet en salgliste på den siden av Atlanterhavet.

Innhold

Sangteksten, som fremføres av fortelleren (Rogers), beretter historien som en mann i en bar Toledo, Ohio, som snart og nysgjerrig gjør seg kjent med en nedfor gift kvinne med navn Lucille. Da drinkene har begynt å virke på henne fortelleren om sitt ulykkelige liv og tørster etter endring og eventyr. Hennes ektemann kommer inn på scenen (først observert av fortelleren i et speil og beskrevet som et fjell med store ufølsomme hender) nærmer seg henne. Den utrøstelige ektemannen begynner å skjelve, forakter henne for hennes ubeleilige timing når det gjaldt å gå fra ham «with four hungry children and a crop in the field» og uttrykker sin kulminerende ikke-helbredete smerte. Etter at den forvirrede ektemannen forlater dem går den besluttsomme fortelleren og den gifte kvinnen til hotellrommet. Nå helt alene kommer den vakre kvinnen til fortelleren og blir villedet av hans rare, plutselige endring i sinn. Hans motvilje viker for de stadig tilbakevendende ordene som hennes ektemann ynkelig fortalte henne.

Norsk versjon

Stein Ove Berg har skrevet en norsk tekst. Hans norske versjon heter «Helén».
Pierre-Joseph Desault

Verker

Sammen med François Chopart (1743-1795), publiserte han Traité des maladies chirurgicales (1779), og Bichat publisert et sammendrag av hans kirurgiske læresetninger  i OEuvres chirurgicales de Desault (1798
Crispy pata

Crispy pata er en filippinsk rett som betår av fritert griselabb med sprø svor, servert med en dipp av soya og eddik.
Alba Longa

Alba Longa (tidvis skrevet Albalonga i italienske kilder) var en oldtidsby i Latium i det sentrale Italia, i overkant 20 km sørøst for Roma i Albanerfjellene. Byen grunnla og ledet det latinske forbund, og ble ødelagt av Roma en gang på midten av 600-tallet f.Kr. Ifølge romersk mytologi hadde Romulus og Remus, grunnleggerne av Roma, kommet fra det kongelige dynastiet i Alba Longa.

Mytologi

I henhold til Dionysios fra Halikarnassos ga kongene i Alba Longa en direkte slektslinje mellom Ascanius (sønn av Aineias, mytologisk opphav til Roma) og Romulus, et annet mytologisk opphav til Roma. Ascanius skal ha vært grunnleggeren av Alba Longa. Et annet navn for ham var Iulus, og under dette navnet oppsto tradisjonen at han var stamfar til slekten Gens Julia hvor det mest kjente medlemmet var Julius Cæsar.

Arkeologi og historisk tolkning

Titus Livius skriver at Alba Longa ble grunnlagt av Ascanius for å avløse overbefolkningen ved Lavinium, havnebyen i regionen Latium. Han plasserte den ved foten av Albanerfjellene og sa at byen tok sitt navn fra å ligge langs en fjellrygg. Dionysios fra Halikarnassos gjentok denne fortellingen, men la til at Ascanius ved å følge et råd fra et orakel, samlet sammen andre latinske befolkninger også. Ved å merke seg at alba betyr «hvitt» og longa betyr «langt», oversatte han navnet til «lang hvit by». Han la også til at byen lå mellom Albanerfjellene og Albanosjøen, og på den måten satt han også i gang en langvarig kontrovers om stedets nøyaktige lokalisering.
Siden 1500-tallet har stedet ved ulike tider blitt identifisert med klosteret sankt Paolo ved Palazzola i nærheten av Albano, Coste Caselle nær Marino, og Castel Gandolfo. Det siste navnet til stedene utgjør faktisk stedet for villaen til keiser Domitian (51-96 e.Kr.) som de antikke kildene hevdet i sin tid utgjorde Alba Longas «aix» (citadell).
Arkeologiske data viser eksistensen til en rekke landsbyer i jernalderen, hver av dem med sin egen nekropolis (gravlund), og disse byene lå langs den sørvestlige bredden av innsjøen Albano. På den tiden da Roma skal ha ødelagt denne bosetningen(e), må disse landsbyene fortsatt ha vært i før-urban fase, og begynte å gruppere rundt et sentrum. Dette senteret kan gjerne ha vært Castel Gandolfo, dette grunnet at dens betydelige større nekropolis antyder en større by.
I den senere republikanske perioden ble området til Alba (Ager Albanus) bosatt på nytt med mange private villaer. Disse er nevnt i den antikke litteraturen og levninger fra flere av dem er fortsatt eksisterende.
Hans Hansen Lillienskiold d.e.

Liv og levnet

Han var sønn av borger og handelsmann i Tønder, Hans Schmidt og hustru Else Pedersdatter. Fra 1641–48 var han slottsskriver på Bergenhus hvoretter han tok borgerskap i Bergen og ble rådmann i 1650. Senere ble han borgermester samme sted og ble i 1652 utnevnt til lagmann i Bergens og Gulatings lagdømme. Han var i noen tid forvalter over Munkeliv og St. Hans klosters gods på vegne av Corfitz Ulfeldts sønn, Christian. Årene 1658–61 var han befalingsmann over Trondhjems len og forvaltet Bergenhus len fra 1667-69 samt i 1679, medlem av Det nordenfjældske Admiralitetsraad fra 1665 samt assessor i Høyesterett i Norge fra samme år og i Overhoffretten 1666-1669.
Han var en formuende mann, eide flere hovedgårder i Bergen stift som Losna, Herlø, Hop og Sletten. I Bergen by eide han flere gårder rundt Rådhuset og bodde selv i Stiftsgården. I 1676 var han en av de 15 rikeste menn i landet, og han sto i høy kurs hos stattholder Ulrik Frederik Gyldenløve. Den 26. mai 1676 ble han opptatt i adelsstanden med navnet Lillienchiold, og fikk tildelt sitt eget våpen, et tverrdelt skjold, i hvitt med to røde stjerner og i rødt med en lilje.

Ekteskap

Lillienskiold var gift første gang med Margrethe Jonasdatter (d. før 1654), datter av sogneprest til Korskirken i Bergen og prost i Nordhordaland, Jonas Pedersen og hustru Anne Jensdatter Mechelborg. Sammen fikk de seks barn, deriblant Hans H. Lilienskiold. Etter ektefellens død giftet han seg med Anne Jensdatter (d. før 1675), enke etter lagmann i Bergen Peder Nielsen (Hjerman) (d. 1634). Lillienskiold døde selv 1681, og ble begravet ved Domkirken i Bergen.
Luis García

Liverpool

Luis fikk en bra start i Liverpool med godkjent debut borte mot Bolton og scoring i den første kampen foran The Kop, mot West Bromwich. Han nettet også i de to neste hjemmekampene i ligaen.  Full av energi og oppfinnsomhet ble han tatt godt imot på Anfield. På fremmed gress slet han mer, men etterhvert ble den lille spanjolen selve jokeren under Liverpools ferd mot triumf i Europa. Fem scoringer i kampene mot Bayer Leverkusen, Juventus og Chelsea sørget effektivt for finaleplass. Totalt fullførte han sin første sesong med 13 fulltreffere i målprotokollen. En sterk debutsesong i helrødt med andre ord.
Det var ventet at Benitez ville kjøpe inn en ny høyrekant i 2005, og at Luis kanskje ville bli brukt mer i en sentral rolle. Noen ving kom imidlertid aldri og Garcia varierte mellom å spille på flankene, da mest på høyre, og i en rolle bak en spiss som for eksempel Peter Crouch. Han var noe ut og inn av førsteoppstillingen, og blitt benyttet mye som innbytter, men det er vanskelig å argumentere mot 24 mål på to sesonger for en slik spillertype. Luis scorer ikke bare mye mål til å være midtbanespiller, men de pleier både å være spektakulære og viktige.
García fortsatte å være ut og inn av laget, og i forskjellige posisjoner. En potensiell matchvinner, men samtidig ustabil. Det at han har kapasitet viser at han har greid å bli et regelmessig inventar i den spanske landslagstroppen, og var med under VM-sluttspillet i 2006.  Han måtte i de første ukene regnes som akkurat utenfor den beste elleveren, men har i noen av de siste kampene kommet inn på venstrekanten og vist både bra spill og scoret flotte mål.
Atlético de Madrid kjøpte ham for £4.000.000 sommeren 2007.
Luis García signerte en to-års kontrakt med Racing 11. august 2009
MGPjr 2018

Bakgrunn

Vinteren 2018 åpnet NRK for innsending av bidrag til finalen, og påmeldingsfristen gikk ut 1. mars. Til sammen kom det inn nærmere 700 bidrag, over 500 færre enn årene i forveien. Av bidragene plukket redaksjonen ut ti sanger fordelt på 19 artister. Gjennomgangstemaer for de innsendte bidragene var me too-kampanjen og nettmobbing. NRK offentliggjorde deltakerne 17. april 2018, mens musikkproduksjonen av deltakerlåtene startet i mai. I august traff deltakerne hverandre for første gang da NRK arrangerte leirskole i forkant av øvingsperioden fram mot finalen i november. Finalelåtene ble offentliggjort i sin helhet i 19. oktober.

Sendingen

For andre år på rad ble finalen arrangert i Telenor Arena på Fornebu. Det var 15 000 publikummere i salen. 
Underveis i sendingen kunne seerne stemme i NRK Supers mobilapp «svar-o-meter». For første gang var det ikke mulig å stemme frem deltakerne med SMS, men bare i appen. Hver seer fikk fire stemmer i appen som kunne fordeles valgfritt på de ti deltakerne. Seerne kunne først stemme etter at alle de ti finalistene hadde opptrådt. Deretter gikk de fire artistene med flest stemmer videre til superfinalen. De fire fikk opptre igjen, før seerne til slutt kunne avgi én stemme i «svar-o-meter»-appen.
Før stemmene skulle presenteres, fikk seerne se et innslag der «konvolutten», spilt av Mikkel Niva, kunne fortelle at den andre konvolutten Nicolay Ramm (fjorårets programleder) hadde reist fra ham. Konvolutten var bekymret for at det nå ikke kunne bli noen kåring av superfinalistene med bare én konvolutt. Naboen, Rubiks Kubius, spilt av Sigrid Velle Dypbukt, kunne derimot stille opp. Dermed ble superfinalistene kåret ved at Christian Henriksen, deltaker i UKM og innehaver av norgesrekord i pyraminx, løste rubiks kube med deltakernummer.
Freddy Kalas opptrådte med BlimE-låta 2018 mens seerne stemte frem vinnerbidraget.
Paralogisticus

Utseende

Middelsstore (15-19 millimeter), slanke, blanke, brunlige trebukker. Antennene er tynne, betydelig lengre enn kroppen. Hodet er fremstrakt. Pronotum er firkantet, med en skarp tann på hver side. Dekkvingene er jevnbrede. Beina er middels lange, tynne.

Utbredelse

Artene er endemiske for Madagaskar.
26 Hits

26 Hits er en samleplate med Sebastian, utgitt i 1988.
Whatchamacallit

Whatchamacallit er en sjokolade som markedsføres i USA av The Hershey Company.

Historie

Sjokoladen ble lansert i 1978. Navnet Whatchamacallit ble uttenkt av Patricia Volk, forfatter av STUFFED: Adventures of a Restaurant Family da hun var kreativ leder ved Doyle Dane & Bernbach og ansvarlig for nye merkevarer på Hershey-kontoen. Fra 1987 til 2008 har Whatchamacallit inneholdt crisp med peanøttsmak som benytter peanøttsmør som smakstilsetning, med et lag av karamell og et lag med sjokoladedekke. På slutten av 1980-tallet ble det produsert en reklame i new wave-stil med ulike kallenavn på sjokoladen, for eksempel wowzamadooala. Hersheys Whatchamacallit kan finnes i oppskrifter for ulike matvarer, inkludert, paier, cookies, ostekaker og cupcakes.
Markedsføringen av Whatchamacallit nådde en topp i 1980-årene, og etter denne perioden har Hershey kjøpt merkbart færre annonser for dette produktet. Imidlertid, til tross for mangel på oppmerksomhet selskapet gir produktet i forhold til andre produkter, er Whatchamacallit fortsatt i produksjon per 2016.
I Canada blir en identisk sjokolade markedsført av Hershey's som Special Crisp, men ikke har like bred distribusjon i Canada som Whatchamacallit har i USA.
Gendun Drup

Gedrun Drub (Tibetansk: དགེ་འདུན་གྲུབ།; Wylie: dge-'dun grub; født 1391, død 15. januar 1475) regnes som den første Dalai Lama
Gedrun Drub ble født som 'Pema Dorje i en enkel nomadisk familie og skulle opprinnelig bli gjeter. I syvårsalderen ble han imidlertid sendt til klosteret Nartang. Blant hans lærere der var gelugpa-tradisjonens grunnlegger, Je Tsongkhapa.
Gedrun Drub utviklet seg med årene til en av sin tids og religions mest framstående lærde. Han forfattet en rekke tekster om religiøse og filosofiske emner, i flere tilfeller i form av episke dikt. I 1447 grunnla han klosteret Trashilhünpo.
Først drøye hundre år etter sin død, da tittelen dalai lama var etablert i 1578, kom Gedrun Drub til posthumt å bli regnet som dennes første reinkarnasjon.
Herman Flesvig

Bakgrunn

Flesvig begynte med komedie da han studerte tv og film ved Westerdals ACT i Oslo. Der dannet han humorkollektivet Ledelsen sammen med tre studievenner, og i 2016 dannet han musikkduoen Læx & Ludo sammen med Jon Sindre Fjellvang. Duoen ga ut et par festlåter som «Promille i høyden» og «Promille på stranda», og de inngikk også et samarbeid med Norsk Tipping. 
I 2016 ble han kjent for et større publikum gjennom parodier på kjendiser som Aksel Hennie og blogger Anna Rasmussen. Filmsnuttene la han ut på Instagram, og i løpet av høsten 2016 fikk han over 30 000 følgere på Instagram.
I 2017 og 2018 har han produsert flere NRK-programmer, kalt Hytteliv, med komiker Robert Stoltenberg. I november 2018 var han også programleder for P3 Gull. I januar 2019 vant han pris i klassen beste underholdning under Vixen Influencer Awards, og prisen for årets morsomste på nett under Humorprisen. I 2019 gjorde Herman over hundre stemmer i den danske filmen Rutete Ninja, av Anders Matthesen for Nordisk Film. I april 2019 startet han podkasten «Friminutt» sammen med Mikkel Niva produsert av NRK.
Raidet på Newfoundland

Raidet på Newfoundland var et tokt ledet av den engelske kaptein John Leake mellom august og oktober 1702 mot de franske kolonibebyggelsene på øyene Newfoundland og Saint Pierre som mål. Raidet skjedde i begynnelsen av Dronning Anne-krigen, som den nordamerikanske krigsskueplassen av den spanske arvefølgekrigen av og til blir kalt.
Flåten til Leake gikk mot de franske bebyggelsene på sørkysten av Newfoundland, ødela fiskevær og annen infrastruktur. De kapret fiske- og handelsskip, og ødela det meste av bebyggelsen på Saint Pierre. Før han vendte tilbake til England, tok Leake flere skip fra en fransk handelskonvoi på vei mot Europa. Mer enn 50 skip ble kapret totalt, og seks av bebyggelsene ble ødelagt. Den sterkt befestede franske basen i Plaisance ble ikke angrepet.
Skumplast

Skumplast er ulike typer plast som inneholder luft. En type er isopor. Ved forbrenning av skumplast oppstår kraftig røyk som kan være farlig å puste inn. Skumplast kan lett smuldre opp .
Galyna Kolotnytska

Liv og virke

Kolotnytska flyttet til Libya i 2001, med hjelp fra en medisinsk kontor som søkte medarbeidere utenlands. Hun arbeidet først ved et sykehus før hun fikk arbeide direkte for Gaddafi. På denne tiden var Libya et populært mål for ukrainske leger og medisinsk personell ettersom betalingen var langt høyere enn i hjemlandet. I henhold til ulike beregninger var det rundt regnet 500 ukrainske leger og sykepleiere i Libya tidlig i 2011. Det er rapportert at Gaddafi ansatte fire sykepleiere fra Ukraina. Kolotnytska ble beskrevet av Gene Cretz, den amerikanske ambassadøren i Libya, som «den vellystige blondinen» og som Gaddafi aldri reiste foruten.
Kolotnytska forlot Libya midt under den libyske borgerkrigen. Hun ble evakuert av forsvarsdepartementet i Ukraina og ankom landets hovedstad Kiev den 27. februar 2011.
Hun søkte asyl i Norge tidlig i mai 2011. Ifølge den russiske avisen Komsomolskaja Pravda våget hun ikke å bosette seg i hjembyen i frykt for å bli forfulgt av journalister. De norske myndighetene var raske med å avslå anmodningen om asyl. Søknaden skal ha blitt behandlet etter den såkalte 48-timers-regelen, ettersom det kommer mange «åpenbart grunnløse» asylsøkere fra Ukraina.
Edsger Dijkstra

Vitenskapelige resultater

I 1956 utarbeidet Edsger Dijkstra en algoritme for å finne korteste veier fra et utgangspunkt til alle andre knutepunkter i en retningsbestemt graf. Algoritmen er kjent som Dijkstras algoritme. I 1960-årene begynte han å bruke ideen om gjensidig utelukkelse i kommunikasjonen mellom en datamaskin og dens tastatur. Denne teknikken er brukt i stort sett alle CPUer og RAM-moduler, siden IBM begynte å bruke den i 1964.
Senere formulerte og løste han problemet med de spisende filosofer, som viser hva som skjer når mange programmer skal dele få ressurser. Han var videre med på å designe programmeringsspråket ALGOL, som var et av de første høynivåprogrammeringsspråkene.
Edsger Dijkstras mest kjente uttalelse er tittelen på artikkelen «Go To Statement Considered Harmful» («Go To-instruksjoner betraktes som skadelig»). Dijkstras budskap var at det er vanskelig å beholde oversikten i programmer som bruker kommandoer av typen «gå til sted-i-programmet», og det er dermed større risiko for at de inneholder feil.
Gjennom hele sin karriere som forsker produserte Dijkstra nummererte notater om sine ideer og resultater. Disse er senere blitt kjent som EWD-dokumenter. Notatene ble distribuert som fotokopier, og kopier av kopier, som en type vitenskapelige kjedebrev.
St. Andreaslogen St. Eystein

St. Andreaslogen St. Eystein er en St. Andreasloge (St. Andreasloge nr. 3) i Den Norske Frimurerorden som ble innviet den 14. juli 1902 i Trondhjem. Logen var ved grunnleggelsen underlagt Den Norske Store Landsloge. Den 31. mai 1915 ble den underlagt Trondhjems Provincialloge.
En filialforening av St. Andreaslogen Oscar til den flammende Stjerne ble innviet den 2. mai 1896. Den hadde rett til å foreta innvielser i IV/V º.
Filialforeningen ble opphøyd til selvstendig loge i 1902.
Cyberforsvarets kompetanse- og transformasjonsavdeling

Historie

Avdelingen ble etablert i august 2005. Avdelingen hadde avdelinger spredd på ulike steder i landet. Hovedadministrasjonen var på Jørstadmoen ved Lillehammer. Kompetansesenteret støttet både Hæren, Sjøforsvaret, Luftforsvaret og Heimevernet. Avdelingen var en fellesavdeling med personell fra samtlige forsvarsgrener og tverrfaglig sammensatt ledelse. Avdelingen ble nedlagt 01.01.2018, og erstattet med nye avdelinger i Cyberforsvaret.
432 Park Avenue

432 Park Avenue er en skyskraper i New York i USA.
Bygningen har en høyde på 426 meter opp til taket og 96 etasjer over bakken. Den er per mars 2018 den nest høyeste bygningen i USA etter Willis Tower om man bare regner i takhøyde, og den tredje høyeste etter One World Trade Center og Willis Tower om man regner i total høyde med antenne/spir.
Bygningen er designet av Rafael Viñoly og har både hotell og boliger med bra utsikt over byen og Central Park. Den står på samme tomt som hotellet Drake Hotel tidligere sto.
Byggearbeidene begynte i 2011 og skyskraperen sto klar i 2015.
Ertra, Ertra, Ertra

Engelsk

Eritrea, Eritrea, Eritrea,

Her enemy decimated,

and her sacrifices vindicated by liberation.
Steadfast in her goal,

symbolizing endurance,

Eritrea, the pride of her oppressed people,

proved that the truth prevails.
Eritrea, Eritrea,

holds her rightful place in the world.
Dedication that led to liberation,

Will build up and make her green,

We shall honour her with progress,

We have a word to her to embellish.
Eritrea, Eritrea,

holds her rightful place in the world.
Stjernesukkertøy

Stjernesukkertøy er et musikkalbum med Lars Bremnes Band, utgitt i 1994. Dette er Lars Bremnes sin første plateutgivelse som soloartist.